امریکا میللی هاواجیلیک و اوزای آژانسی (ناسا) پاییزین اولینده اوفو کیمی تانینان نامعلوم هاوا حادثه‌لری ایله باغلی آراشدیرما‌لارا باشلاماق قرارینا گلیب.
کوماندا "سمادا اوچاق و یا معلوم طبیعت حادثه‌لری کیمی معین ائدیله بیلمه‌ین حادثه‌لر - علمی باخیمدان" حاقیندا معلومات توپلایا‌جاق. ناسا قئید ائدیب کی، تدقیقات مؤوجود معلومات‌لارین ایدئنتیفیکاسیاسی، اونلارین نئجه توپلانیلماسی و بو حادثه‌لرین علمی شکیلده درک اولونماسی اوچون ایستیفاده ائدیلمه‌سینه یؤنه‌له‌جک.
ناسا-دان بیلدیریلیب کی، اتمسفرده‌کی نامعلوم هاوا حادثه‌لری هم میللی تهلوکه‌سیزلیک، هم ده اوچوش تهلوکه‌سیزلیگی اوچون ماراق‌لی‌دیر.
تدقیقات قروپونا نیویورک‌داکی سیمونز فوندونون باشقانی و اول‌لر پرینستون بیلیم یوردوندا آستروفیزیک دئپارتامئنتی‌نین صدری اولموش آستروفیزیک دیوید اسپرگل رهبرلیک ائده‌جک.
